สวัสดีค่ะ รบกวนถามคุณหน่อยค่ะว่าประจำเดือนมาเมื่อช่วงต้นเดือนมิถุนายน 4-5 วัน ตามปกติ หมดไป ประมาณสักอีก 1 อาทิตย์กว่า มีประจำเดือนมาอีก ไปหาสูติฯ บอกว่าประจำเดือนค้าง เลยงง สงสัย อยากทราบว่ามีสาเหตุมาจากอะไรค่ะ ไม่แน่ใจว่าเกี่ยวกับการออกกำลังกายหนักไปมั๊ย (วิ่ง) ขอบมากค่ะ
สวัสดีค่ะ การที่มีเลือดออกระหว่างรอบเดือนโดยยังไม่ครบกำหนดมีประจำเดือน จะเรียกว่าเป็นเลือดที่ออกผิดปกติจากช่องคลอด ซึ่งอาจเกิดได้จาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมด-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบการออกกำลังกายหนักอาจเป็นสาเหตุทำให้ประจำเดือนมาไม่สม่ำเสมอหรือมีเลือดออกผิดปกติทางช่องคลอดได้ แต่เป็นสาเหตุที่เกิดได้ค่อนข้างน้อย มักจะต้องหาสาเหตุอื่นๆทางนรีเวชดังกล่าวมาก่อนว่าไม่มีค่ะแนะนำพบสูตินรีแพทย์เพื่อตรวจอย่างละเอียดอีกครั้ง หากยังมีเลือดออกผิดปกติจากช่องคลอดค่ะ สามารถถามสาเหตุและการรักษาจากแพทย์ผู้รักษาได้โดยตรงค่ะการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง